ตอนนี้เป็นกระเพาะปัสสาวะอักเสบ เคยเป็นก่อนหน้านี้ เดือน 24 ก.พ.ให้ยา ofloxacin 200 mg.มารับประทาน 5วัน ตอนนี้กับมาเป็นอีก7 เม.ย.และอยู่ ตจว.เลยเข้าซื้อยาที่ร้านขายยามารับทาน เภสัชกรจ่ายยา cobay 500 mg.มา ทาน 5 วัน 1.จะรบกวนถามคุณ ว่ายาcobay แรงมากไหมคะ? เห็นขนาด 500mg.แล้วตกใจเคยกินแค่ 200mg. กลัวว่าในอนาคตถ้าเป็นอีกจะดื้อยา(หรือคิดไปเอง)รู้สึกใจคอไม่ดี รู้สึกไม่สบายท้องเหมือนท้องเสียด้วยค่ะ 2.เราสามารถไปหาอีกครั้งเพื่อเปลี่ยนยาได้ไหมคะ? ไปรพ.มาแล้วเย็นวันที่ 7 กพ.ให้กินยาที่ซื้อมาจากร้านขายยาคือ cabay500mg.ตอนนี้ทานไป 2 เม็ดแล้วจาก 10 เม็ด ตอนทานofloxacin 200 mg.ไม่มีอาการนี้หรือว่าอาการข้างต้นเป็นแค่ผลข้างเคียง (หรือกังวลมากเกินไป)ถ้าจะรับประทานแค่3วันได้หรือเปล่า? จากสั่ง 5 วัน 3.พักหลังๆเริ่มสังเกตุตัวเองว่าเป็นกระเพาะปัสสาวะอักเสบทุกครั้งหลังมี พสพ.ทำงานอยู่คนละจังหวัดกับแฟน เจอกัน 2 เดือนครั้ง เวลาเจอกันมีพสพ.บ่อยและแต่ละครั้งนาน รู้สึกได้ว่ากระทบกระเทือนกระเพาะปัสสาวะ มีวิธีแก้ไข้ตรงนี้ไหมคะ? 4.ขอคำแนะนำจากคุณ ขอบสำหรับคำตอบนะคะ คำถามอาจวนไปวนมาหน่อย
สวัสดีค่ะ การที่มีการติดเชื้อทางเดินปัสสาวะบ่อยๆ ตามที่เล่ามา หากเกิดหลังจากการมีเพศสัมพันธ์ มีคำแนะนำในการดูแลดังนี้ค่ะ-เมื่อมีเพศสัมพันธ์ ควรปัสสาวะก่อนและหลังการมีเพศสัมพันธ์นะคะ-ดื่มน้ำเปล่าให้เพียงพอ 2-3ลิตรต่อวัน-ไม่ควรกลั้นปัสสาวะ หากมีอาการปวดปัสสาวะ ควรไปเข้าห้องน้ำทันที-การทำความสะอาดอวัยวะเพศหญิง แนะนำเป็นน้ำเปล่า หรือสบู่อ่อนๆนะคะ-การเช็ดทำความสะอาดอวัยวะเพศหญิงหลังการเข้าห้องน้ำ ควรเช็ดจากด้านช่องคลอดไปทางทวารหนัก (ไม่แนะนำ การเช็ดทำความสะอาดจากทวารหนักมาทางช่องคลอด จะเพิ่มโอกาสการติดเชื้อ)ส่วนยา Cabay เป็นยาคนละตัวกับยาที่ชื่อ ofloxacin นะคะ ดังนั้นจำนวนมิลลิกรัมจึงไม่เท่ากันค่ะ โดยทั่วไปแนะนำรับประทานยาฆ่าเชื้อ 5-7วันนะคะหากหยุดยาก่อนกำหนด จะมีโอกาสเกิดเชื้อดื้อยาได้ค่ะ